मेरे जीवन साथी (1972 फ़िल्म)
मेरे जीवन साथी 1972 में बनी हिन्दी भाषा की हास्य प्रेमकहानी फिल्म है। यह रविकांत नगैच द्वारा निर्देशित है, और इसमें राजेश खन्ना, तनुजा, सुजीत कुमार, बिन्दु, हेलन, उत्पल दत्त, नासिर हुसैन और राजेन्द्रनाथ ने अभिनय किया है। फिल्म राजेश खन्ना की लोकप्रियता की ऊँचाई पर बनी थी और अपने संगीत, संवाद और पहनावे के लिए जानी जाती है। आर॰ डी॰ बर्मन के संगीत और राजेश खन्ना के लिए गाए किशोर कुमार के गीतों के संयोजन ने फिल्म की सफलता में योगदान दिया।